Dimmu Borgir

Dimmu Borgir er et norsk symfonisk black metal-band dannet i 1993. Navnet betyder mørkt slot/fæstning på islandsk.

Historie 
Dimmu Borgir er et melodisk sortmetal band dannet i 1993 af medlemmerne af Shagrath, Silenoz og Tjodalv. I 1994 udgav de en EP Inn I Evighetens Mørke, som blev udsolgt på få uger. Ikke længe efter fulgte de op med et fuld længde album For All Tid, der indeholdte musikalske bidrag fra medlemmer af både Dødheimsgard og Ved Buens Ende.

Den indledende line-up bestod af Shagrath på trommer, Tjodalv på guitar og Silenoz som vokalist, men to medlemmer sluttede til på henholdsvis keyboard og bas før næste album. Stormblåst, som blev udgivet på Cacophonous Records i 1996, opnåede stor popularitet blandt melodisk sortmetal fans, og kan derfor betragtes som et højdepunkt i bandets karriere. Det er også bandets sidste album som udelukkende er på norsk.

Efter Stormblåst gennemgik Dimmu Borgirs line-up en del ændringer. Keyboard spiller Stian Aarstad forlod bandet for at tjene det norske militær, og kunne derfor ikke deltage i indspilningen af Devil's Path i 1996. Basist Brynjard Tristan forlod også bandet, og blev erstattet af Nagash. Stian Aarstad vendte tilbage til indspilningen af Enthrone Darkness Triumphant i 1997. På tournéen hvor albummet skulle promoveres havde han immervæk svært ved at møde op når bandet øvede eller spillede koncert, og efterfølgende blev han derfor fyret.

Enthrone Darkness Triumphant var en stor succes for bandet, og var også deres første udgivelse på det kendte tyske pladeselskab Nuclear Blast. Albummet blev indspillet i studiet Abyss Studio, som var ejet af Hypocrisys frontfigur Peter Tägtgren.

Efter tournéen for Enthrone Darkness Triumphant rekrutteredes medlemmerne Mustis på keyboard og Astennu på 2. guitar, så Shagrath kunne nu koncentrere sig rent om vokalerne.

Dimmu Borgir's efterfølgende albums Spiritual Black Dimensions i 1999 og Puritanical Euphoric Misanthropia i 2001 blev begge mødt med kritik.

På trods af at musikken jævnligt blev spillet på MTV2 og Fuse TV, gav medlemmerne udtryk for at bandet ikke er kommercielt orienteret, men at de bare gerne ville nå ud til et større publikum. I 2003 udnyttede bandet de finansielle fordele, som det alligevel giver at være på et større pladeselskab, til at indspille albummet Death Cult Armageddon. Et tydeligt eksempel ses på produktionsværdien i musikvideon til Progenies of the Great Apocalypse. Desuden blev dele af albummet indspillet med Prags Filharmoniske Orkester for at fremme de klassiske elementer der altid har kendetegnet bandet.

Bandet var hovednavn på Ozzfest I 2004.

I 2005 genindspillede bandet Stormblåst albummet med Hellhammer fra Mayhem som trommeslager.

I 2009 forlod Simen "ICS Vortex" Hestnæs og Mustis bandet. Mustis, fordi han ikke følte at hans sangskrivning blev krediteret tilstrækkeligt, ifølge sin egen myspace side. De resterende medlemmer kom dog med helt andre begrundelser i et nyhedsbrev på Dimmu borgirs officielle myspace.

I nyere tid har Dimmu Borgir leveret In Sorte Diaboli (2007), Abrahadabra (2010) samt Eonian (2018), hvor bandet tematisk fortsat bevæger sig i nye retninger indenfor det okkulte og mysticisme.

Medlemmer 
 Shagrath (Stian Thoresen) – Vokal
 Silenoz (Sven Atle Kopperud) – Guitar
 Galder (Thomas Rune Andersen) – Lead Guitar

Diskografi

Studiealbum 
 1994: For All Tid
 1996: Stormblåst
 1997: Enthrone Darkness Triumphant
 1999: Spiritual Black Dimensions
 2001: Puritanical Euphoric Misanthropia
 2003: Death Cult Armageddon
 2005: Stormblåst MMV
 2007: In Sorte Diaboli
 2010: Abrahadabra
 2018: Eonian

Ep'er 
 1994: Inn I Evighetens Mørke
 1996: Devil's Path
 2000: The Gods of Darkness
 2001: Alive in Torment
 2002: World Misanthropy

Splitalbum 
 1999: Sons of Satan Gather for Attack (med Old Man's Child)
 2000: True Kings of Norway (med Emperor, Immortal, Ancient, og Arcturus)

Opsamlingsalbum 
 1998: Godless Savage Garden

Videoer og dvd'er 
 1998: Live & Plugged vol.2 (vhs)
 2002: World Misanthropy (dvd)
 2003: Death Cult Armageddon (dvd)
 2008: The Invaluable Darkness (dvd)

Singler 

 2003: "Vredesbyrd"
 2007: "The Serpentine Offering"

Demoer 
 1994: Unavngivet demo
 1995: Stormblåst

Eksterne henvisninger 

 Officielle hjemmeside 
 
 

Metalgrupper fra Norge
Musikgrupper fra 1993